google/wiki40b huggingface dataset:
Frederick Sandys

Første år

Sandys ble født i Norwich i 1829 og fikk sin første kunstundervisning av sin far som også var maler. Hans etternavn var egentlig kun Sands. Han la til ’y’ senere. Hans første undervisning viste at han hadde et naturlig talent for tegning. I 1846 begynte han på Norwich School of Design og i løpet av det samme året ble hans talent oppdaget av Society of Arts. Han flyttet til London tidlig på 1850-tallet og det synes som om han forlot en hustru i Norwick og at han ikke reiste tilbake til henne.

En berømt parodi

Han viste dyktighet som teknisk tegner, fikk anerkjennelse og berømmelse for et trykk, The Nightmare, hvor han gjorde en parodi på John Everett Millais’ kontroversielle maleri A Dream of the Past -- Sir Isumbras at the Ford i 1857. Karikaturen gjorde hesten til Isumbras om til et esel merket «J. R., Oxon» (= John Ruskin). På hesten satt Millais selv som ridderen og med Dante Gabriel Rossetti og William Holman Hunt som de to barna, den ene foran og den andre bak. Pre-rafaelittene ble ikke fornærmet av parodien og isteden ble han venner med dem. For ett og halvt år fram til 1867 bodde han sammen med Rossetti i Tudor House (nå kalt Queens House) i Cheyne Walk i Chelsea. Hans egne arbeider ble grunnleggende påvirket av Rossetti, og han fokuserte hovedsakelig på mytologiske emner og portretter.
Mot slutten av 1860-tallet tegnet han for ulike magasiner og tidsskrifter som Once a Week, Cornhill Magazine, Good Words og andre, men han illustrerte ikke bøker, iallfall ikke noen som har blitt gjenfunnet i ettertid. Tegningene har senere blitt samlerobjekter. Av alle pre-rafaelittene var han kanskje den mest teknisk begavede, men hans tresnitt av Harald Hårfagre kalt Harold Harfagr (1862) er innholdsmessig svært fjernt fra historiske realiteter.

Avvist av kunstakademiet

Tidlig på 1860-tallet begynte han å stille ut malerier som sementerte hans berømmelse. De mest kjente er Vivien (1863), Morgan le Fay (1864), Cassandra and Helen (1866) og Medea (1868). Norrøne sagaer og Le Morte d'Arthur ga ham emner han likte å male, men som ikke nødvendigvis gjorde ham til en populær maler. Det var dyster skjønnhet i hans aggressive og seksuelle rovdyrlignende kvinner som ikke var i pakt med tiden, men som ikke synes å gjenspeile hans personlige syn på kvinner. 
Sandys hadde en affære med en sigøynerkvinne ved navn Keomi og hvis portrett han malte. I mange år levde han sammen med en velkjent skuespiller ved navn Mary Jones, scenenavn Miss Clive, og hun var også modell for en rekke av hans malerier. Han fikk hele ni barn med henne som overlevde barndommen. Hans skjødesløse livsstil, hans liv med kvinner og med alkohol ga ham betydelige økonomiske problemer.
Da Royal Academy avviste å stille ut hans maleri over Medea i 1868 for sommerutstillingen, var det et nederlag for ham. Beslutningen ble ansett å ha vært politisk begrunnet ettersom maleriets kvalitet var åpenbart. Maleriet, lik hans senere av Morgan-le-Fay fra arthurianske legender, var en avbildning av en kraftfull og nærmest ondskapsfull kvinnelig seksualitet som ga et klaustrofobisk inntrykk
Frederick Sandys døde i London den 25. juni 1904.
MS «Marco Polo»

MS «Marco Polo» er et cruiseskip som eies av Global Maritime under charter til UK-baserte Cruise & Maritime Voyages, skipet har tidligere blitt operert av Transocean Tours, Tyskland. Hun ble bygget i 1965 av V.E.B. Mathias-Thesen Werft i Øst-Tyskland som «Aleksandr Pusjkin» for Sovjetunionens Baltic Shipping Company, hun ble da det andre skipet i Ivan Franko-klassen.
Etter store endringer og tilføyelser, seilte skipet som «Marco Polo» for Orient Lines fra 1993 til 2008.
Puebla

Geografi

Nabostaten Tlaxcala danner en kile inn i det geografiske sentrum av Puebla. Sør for kilen ligger en høyslette på ca. 2000 meters høyde, med jordbruksland og det meste av befolkningen. Den mer ubebygde nordlige delen er svært fjellrik, men noen områder er lavtliggende med tropisk skog. Høyest når Pico de Orizaba, med en høyde på 5746 meter. I sørvest ligger også vulkanen Popocatépetl.

Historie

Historien om de store høykulturene i Mexico begynner i Puebla. I den høytliggende, tørre Tehuacán-dalen sør i Puebla begynte man allerede ca. 7000 f.Kr. å eksperimentere med dyrking av avokado, chili, bomull og squash. Ca. 5000 f.Kr. prøvde man så ut mais, og den eldste keramikken stammer fra ca. 2000 f.Kr.
I 1862 ble Mexico invandert av Napoleons franske hær, men den 5 mai 1862 beseiret den meksikanske hæren franskmennen i et slag ved Puebla. Meksikanerne er svært stolte av dette berømmelige slaget, og har bant annet kalt hovedgaten i Puebla for «Seierherrens gate». Hvert år feires 5. mai med store fiestas over hele Mexico til minne om den stolte dagen i landets historie.
Historien er nært knyttet til de øvrige kulturene i det sentrale høylandet, og Teotihuacán-kulturen, tolteker-kulturen og aztekerne hadde dagens Puebla som en del av sitt maktområde. Byen Cholula var et viktig sentrum for makt, kultur og religion i alle disse periodene.
Under den spanske erobringen ble mange av innbyggerne i Cholula massakrert av Hernan Cortes' tropper og deres allierte fra Tlaxcala. I 1531 ble så Puebla by grunnlagt for å overstråle det gamle maktsenteret. Puebla var i kolonitida den nest største byen i Ny-Spania, og et viktig maktsenter, senter for lærdom og kunstindustri. Poblanerne var også skeptiske til frigjøringen fra Spania.

Befolkning

Los poblanos, altså innbyggerne i byen Puebla, hadde spanske sympatier lenge etter frigjøringen fra Spania, og i dag regnes de ofte som snobbete. I motsetning til dette står det sterke innslaget av urfolk i landdistriktene, spesielt i den fjellrike, nordlige delen av staten. Rundt en halv million mennesker snakker nahuatl, Mexicos største urfolksspråk, mer enn i noen annen stat i landet. Et annet urfolk er totonac-folket som bor på grensen mot Veracruz.

Interessant i Puebla

Bysentret i Puebla, med sin katedral, kirker, klostre, palasser og hus i kolonistil, står på UNESCOs liste over verdensarven. I Cholula finnes det som tidligere var verdens største pyramide, i tillegg til en rekke kirker fra den første spanske tida. Rundt omkring i staten er det tallrike mindre arkeologiske utgravningssteder fra førkolumbisk tid, samt klostre og kirker fra den første spanske tida.
Harald Grenske

Hersker i Viken

I Olav Tryggvasons saga forteller Snorre at Harald ble konge over landskapene i Viken; Vingulmark, Vestfold og Agder. Disse områdene fikk han av den danske kongen Harald Blåtann, som ble konge i Viken da Harald Grenske var 18 år gammel. Harald Blåtann var konge i Danmark, men via samarbeid med Håkon jarl fikk Harald også kontrollen over Norge.
Forfatteren av Historia Norvegiæ skriver derimot bare at Harald Grenske hersket i Grenland, og nevner ikke Harald Blåtann. Harald Grenske ble gift med Åsta, datteren til Gudbrand Kula.

Harald og Sigrid Storråde

Snorre forteller også om Haralds død. Under en reise i Sverige fridde Harald Grenske til dronning Sigrid Storråde, men hun sa nei. Sigrid var datter av Skoguls-Toste, og var nå enke. Hun var velstående, og eide mange gårder i Svitjod. Sigrid mente at Harald var godt nok gift som han var, men Harald svarte at Åsta var en god kone, dog ikke av like stor ætt som han selv. Deretter red Sigrid fra ham. Senere dro Harald tilbake til Sigrid for å prøve igjen, og samme kveld kom det enda en frier; Vissevald (Wsevolod) fra Gardarike (Russland). Begge frierne og følget deres fikk plass i en stor stue. De drakk tett om kvelden, og vaktene sovnet. Da lot Sigrid stuen tenne på, og alle døde, enten i brannen eller de ble drept da de forsøkte å rømme.
Sigrid skal da ha sagt at dette skulle vende småkonger av med å komme fra andre land og fri til henne. Etter dette ble hun kalt Sigrid Storråde.
Haralds kone i Norge, Åsta, var gravid og ventet det guttebarnet som senere skulle bli Olav den hellige. Hun giftet seg senere med Sigurd Syr og fødte blant annet sønnen Harald Sigurdsson som også skulle bli Norges konge.

Skaldekvad

Harald Grenske er også omtalt i flere av skaldekvadene om sønnen Olav og andre konger tilknyttet ham. Snorre gjengir flere av dem i Olav den helliges saga. De fleste er diktet av skaldene Sigvat skald og Ottar Svarte.
Vestbyens Idrettslag

Vestbyens Idrettslag (stiftet 6. april 1921) er et idrettslag fra Trondheim.

Historikk

Klubben har sitt utspring i to tidligere idrettslag som begge hørte hjemme i Ila og Ilsvikøra. Sportsklubben Ørnulf ble stiftet 6. april 1921, og var i perioden 1931-34 medlem av Kampforbundet for Rød Sportsenhet.
Vestbyens IL ble stiftet 2. juli 1929, og var et arbeideridrettslag for Ila og Ilsvika (resten av byen hadde Østbyens IL og Sydbyens IL). 
Ørnulf og Vestbyens IL ble slått sammen i 1949, og tok navnet Vestbyens Idrettslag. Klubben hadde grupper for ski, fotball, friidrett, sykkel og svømming. Både syklistene og svømmerne har hatt norgesmestre. Fra 1960-tallet brukte man Sentralbadet, på 80-tallet Husebybadet.
Jernkorsets ridderkors

Jernkorset

Jernkorset ble innstiftet under Napoleonskrigene av kong Fredrik Vilhelm III i Kongeriket Preussen og første gang utdelt 10. mars 1813 i Breslau. Jernkorset ble videreført som en tysk militær utmerkelse etter Tysklands samling. Utmerkelsen utdeles bare i krig, dvs. at det finnes utgaver fra 1813 (Napoleonskrigene), 1870 (den fransk-prøyssiske krig), 1914 (første verdenskrig) og 1939 (andre verdenskrig). Det blir formelt innstiftet på nytt ved hver krig, slik at ett av disse fire årstallene er innskrevet på nedre korsarm.
Jernkorsets ridderkors var mindre enn Jernkorsets storkors og ble båret i et bånd rundt halsen. Ridderkorset skulle tildeles for tapperhet i felt eller for godt militært lederskap under andre verdenskrig. Det ble formelt innført 1. september 1939 i forbindelse med at Jernkorset ble gjeninnført som følge av krigsutbruddet ved felttoget i Polen i 1939. Mottakere kunne være alle soldater for Tyskland eller deres allierte. I noen tilfeller ble Jernkorset også utdelt til sivile som utførte militære funksjoner. F.eks. ble korset tildelt de to pilotene Hanna Reitsch og Melitta Schenk von Stauffenberg.
Etter hvert som krigen skred fram, ble det behov for å opprette flere klasser av ridderkorset, etter at tidligere mottakere utmerket seg videre.

Ridderkors

Ridderkorset ble innstiftet 1. september 1939 og ble tildelt 7 322 personer.

Ridderkors med eikeløv

Jernkorsets ridderkors med eikeløv ble innstiftet 3. juni 1940 og ble tildelt til 882 personer.

Ridderkors med eikeløv og sverd

Jernkorsets ridderkors med eikeløv og sverd ble innstiftet 28. september 1941 og utdelt til 160 personer.

Ridderkors med eikeløv, sverd og briljanter

Jernkorsets ridderkors med eikeløv, sverd og briljanter ble innstiftet 28. september 1941 og uttdelt til 27 personer. Blant disse var Erwin Rommel, Herbert Otto Gille, Albert Kesselring, Sepp Dietrich, Walter Model, Ferdinand Schörner og Hasso von Manteuffel.

Ridderkors med eikeløv i gull, sverd og briljanter

Jernkorsets ridderkors med eikeløv i gull, sverd og briljanter ble innstiftet 29. desember 1944 og ble bare utdelt til en person, oberst Hans-Ulrich Rudel i Luftwaffe.
Pansertog

Pansertog er pansrede togsett som brukes i krigføring. Pansertog er vanligvis utstyrt med både maskingevær og kanoner. Pansertog var i bruk fra slutten av 1800-tallet og frem til andre verdenskrig. Etter 1945 ble improviserte pansertog tatt i bruk til sikkerhetsoppdrag langs de sårbare jernbanelinjer mot irregulære motstanderne, de fleste var lokalt produserte. De hadde vist seg effektiv som et defensiv våpen for beskyttelse av jernbaneinfrastrukturen mot sabotasje og fiendtlige bevegelse, men var ikke lenge velegnet for å delta i en konvensjonell krig. Et billig alternativ var å omstille panservogn til å kjøre som et jernbanekjøretøy på skinnene.
Jafet Lindeberg

Krisehjelp

Høsten 1897 besluttet den amerikanske kongressen å sende hjelp til gullgraverne i Klondike i Canada. Gullrushet hadde tatt fullstendig av. Tusenvis av mennesker strømmet til området, og de fleste av dem var helt uvant med det harde klimaet.
Myndighetene fryktet en humanitær katastrofe med hungersnød, epidemier og lovløse tilstander. Det var vanskelig å få sendt forsyninger. 
Det ble derfor besluttet å hente rein og kyndige reinpassere fra Norge og frakte dem til Klondike. Rein var kjent som allsidige bruksdyr som kunne brukes til mat, klær og transport.
4. februar 1898 forlot Lindeberg Alta med båten «Manitoba» som hadde kurs for New York. Han hadde fått jobb som reinpasser. Ombord var 113 mennesker, 535 rein og 250 tonn reinlav. Da han kom fram, viste det seg at krisen ikke ble så stor som fryktet, og Lindeberg ble løst fra sin kontrakt. De norske reinsdyrene skal ha gitt opphave til julenissens populærkulturelle reinsdyr. Senere gjorde den norskættede juristen Gudbrand J. Lomen vellykket forsøk på reindrift ved Nome. Hans firma Lomen & Co (som Lindeberg deltok i) innførte reinsdyr fra Norge.

«De tre heldige svenskene»

På Sewardhalvøya ved Beringstredet traff han svenskene Erik Lindblom og John Brynteson, og de tre dannet det svært profittrike gruveselskapet Pioneer Mining Co.. De grunnla også gullgraverbyen Nome i Alaska (først kalt Anvil Creek), hvor de senere gjorde de et stort gullfunn.
Ryktet om gullfunnet til «The Three Lucky Swedes» spredte seg som ild i tørt gress. Året etter ble Nome utsatt for et gullrush tilsvarende det i Klondike.
Lindeberg ble rik, men det oppsto mafiavirksomhet i området, og han ble forsøkt fratatt eiendommene sine. Han hadde imidlertid penger til å velge advokat fra øverste hylle, og fikk feltene tilbake gjennom høyesterett. Advokaten skal ha fått to bøtter med gull som honorar.

Etterspill

Mange fra Troms og Finnmark deltok i gullrushet i Nome de første årene. Det var både deltakere fra Manitoba-ekspedisjonen og andre. Fra Skjervøy, Kvænangen og Alta dro om lag 50 personer på gullgraving. Mange vendte rike hjem.
I Nome står det en statue av Jafet Lindeberg og de to svenskene.
Lindeberg døde i San Francisco, i en alder av 89 år.
Lekk tarm-syndrom

Lekk tarm-syndrom er et alternativmedisinsk begrep på vanlige tarmplager. Diagnosen har ingen anerkjennelse innenfor medisinen.
En vanlig beskrivelse er en tilstand av endret eller skadet tarmvegg, forårsaket av  gift, dårlig kosthold, parasitter, infeksjon eller medisiner, noe som har ført til økt  permeabilitet i tarmveggen av stoffer som vanligvis forblir isolert i fordøyelseskanalen, og ikke trenger inn i kroppens sirkulasjonssystem eller ut i bukhulen. Det hevdes også at når giftstoffer, mikrober, ufordøyd mat eller andre makromolekyler lekker gjennom tarmveggen, påvirker de kroppen direkte, mens andre hevder at de  medfører en immunreaksjon på disse stoffene. Denne teorien er ikke bekreftet av kliniske undersøkelser.
Pasienter som får pseudodiagnosen lekk tarm-syndrom anbefales ofte dietter, herunder glutenfri diett,  kasein-fri diett, soppdrepende dietter, lav-sukker dietter, samt kosttilskudd som inneholder nystatin, vitamin B12, og probiotika. 
Det verserer også påstander om at lekk tarm-syndrom er årsaken til andre sykdommer, herunder migrene, astma, multippel sklerose og autisme. Det finnes ikke vitenskapelig støtte for slike årsakssammenhenger.
Klema

Klema Guitars (fullt navn MARTIN KLEMA GUITARS EUROPE S.R.O.) er en slovakisk gitarfabrikant med hovedkvarter i Kameničany, i Slovakia. Grunnleggeren, Martin Klema, startet produksjon av gitarer i 1996 hjemme i sitt verksted i Prejta i Slovakia. I 2000 startet Klema produksjon i Kameničany med den første ansatte.
Admiral Børresens vei (Oslo)

Bakgrunn

Veien er oppkalt etter kontreadmiral Jacob Børresen (1857–1943), og bystyret vedtok veinavnet i 1947. Oslo sjømannskirke (i nr. 4) var opprinnelig admiral Børresens villa. Den ble solgt i 2014.
Kommunal vei 110 (Rogaland)

Kommunal vei 110 i Rogaland] går mellom Eik og Skulehaugen på Kyrkjøy i Finnøy kommune. Veien er 0,85 km lang.
Strekningen mellom Eik og Eik kai (450 m) var tidligere Fylkesvei 616 (Rogaland) og har blitt omklassifisert til kommunal vei.
Harry Partch

Partch Diamant

7/4
      3/2   7/5
   5/4   6/5   7/6
1/1   1/1   1/1   1/1
   8/5   5/3   12/7
      4/3   10/7
         8/7
Agraulis

Utseende

Middelsstore, slanke, smalvingede sommerfugler. Oversiden er oransje med runde, svarte flekker, langs bakvingens ytterkant med svarte ringer. Undersiden er brunoransje med avlange, sølvfargede flekker. Slekten kan minne mye om slekten Dione, som den før ble regnet til.

Levevis

Alle har larver som lever på pasjonsblomstfamilien (Passifloraceae).

Utbredelse

Denne gruppen lever i den Neotropiske region (Sør- og Mellom-Amerika). Den er utbredt fra California og Texas og sørover. Agraulis vanillae har kunnet spre seg noe mot nord på grunn av dyrking av pasjonsblomster i hager. A. vanillae er den nordligste representanten for Heliconiini, men finnes også like sør til Argentina.
Jarl Bruu

Jarl Bru var en norsk bokser. Han vant gullmedalje i bantamklassen i NM 1917.
Bru representerte opprinnelig IF Ørnulf, men ble med over til Pugilist i 1929 da nesten alle Ørnulfs boksere meldte overgang samtidig. Bru ble Pugilists første formann.
Keenen Ivory Wayans

Tidlig liv og utdanning

Wayans ble født i New York City som sønn av Elvira, en husmor og sosialarbeider, og Howell Wayans, som var mellomleder på et supermarked. Han har fem søstre, Elvira, Vonnie, Nadia, Kim, Diedre og fire brødre. En av brødrene hans er Damon Wayans Kyle som også jobber som skuespiller og forfatter. Keenens foreldre var fromme medlemmer av Jehovas vitner. Wayans ble uteksaminert fra Tuskegee University, som han droppet ut fra det siste året for å bli komiker. Det var på universitetet at han ble medlem av Alpha Phi Alpha som er det første greske brorskapet, som ble etablert for afrikansk-amerikanere. Wayans er vegetarianer og en støttespiller for dyrevernsorganisasjonen PETA som arbeider for dyrs rettigheter.
Nystagmus

Nystagmus er et medisinsk begrep som betegner ufrivillige bevegelser, men det brukes spesielt ofte om ufrivillige rytmiske øyebevegelser. Patologisk nystagmus ses ofte hos blinde og sterkt svaksynte hvor årsaken til synshemningen er medfødte lidelser som albinisme, Katarakt (medisin)|katarakt]], total fargeblindhet og store brytningsfeil som ikke er blitt korrigert. Nystagmus kan dessuten også være medfødt og i seg selv være årsak til redusert syn. I mange tilfeller blir øyebevegelsene mer uttalt når man er sliten, noe som gjør at synet kan variere i løpet av dagen. Nystagmus medfører generelt nedsatt syn og lav visus.
Nystagmus fører i tillegg til problemer med koordinasjon mellom øye og hand.

Behandling

Ufrivillig nystagmus er som regel medfødt eller utviklet i barneårene og lar seg sjelden behandle, men forskning har vist at en type øyedråper kan ha positiv effekt mot betennelsen.

Aktuelle tiltak

Ved enkelte former for nystagmus kan spesielle briller bidra til å redusere øyebevegelsene. Ellers kan forstørrende hjelpemidler som luper, lupebriller, kikkerter og forstørrende-TV være aktuelle.
Arabisk mesterskap i friidrett

Arabisk mesterskap i friidrett er et internasjonalt mesterskap i friidrett, som arrangeres av Arab Athletics Federation. Mesterskapet arrangeres normalt annethvert år.
Ytre Sogn Avis

Ytre Sogn Avis er en avis som blir utgitt av Avisforetaket Ytre Sogn i Høyanger i Sogn og Fjordane. Bak selskapet står Husabø Prenteverk AS og Høyanger Næringsutvikling AS med 40 prosent hver, samt de ansatte med tilsammen 20 prosent.
Avisa Ytre Sogn kom ut første gang i 1997 og gis ut tirsdag og fredag. Ansvarlig redaktør siden starten har vært Rune Sviggum.
Svømming under VM i svømming 2013 – 100 meter brystsvømming kvinner

Semifinaler

Semifinalene ble avholdt fra 18.29.
Prinskorv

Prinskorv er en type svensk pølse, gjerne brukt som julemat. Prinskorven ligner en wienerpølse, men er kortere, normalt kun 5 til 7 cm lange, og lages med svine- og storfekjøtt. Prinskorv blir idag laget som en varmrøkt pølse, men ble tidligere også laget urøkt.
Frem til 2002 oppstilte det svenske Livsmedelsverket krav om en kjøttandel på minst 45 prosent om noe skulle kunne selges som prinskorv, men de særsvenske pølsereguleringene ble siden erstattet av nye EU-regler.
Hyposensibilisering

Hyposensibilisering (også kalt allergivaksinasjon) er en metode for å helbrede eller lindre allergier ved at pasienten utsettes for økende doser av det aktuelle allergiframkallande stoffet (allergenet) via injeksjoner.
Formålet er å "lære" kroppen å uskadeliggjøre allergenet uten å fremkalle en allergisk reaksjon. Dette oppnås ved at antistoffreaksjonen gradvis skifter fra å være IgE-dominert til å bli IgG-dominert. IgG kan binde opp allergenet og derved forhindre aktivering av den IgE-dominerte reaksjonen.

Behandling

Injeksjonene gis subkutant (under huden), som regel i overarmene. I begynnelsen gis injeksjonene hver uke i en oppdoseringsperiode. Deretter gis vedlikeholdsdoser om lag hver 4-6 uke over en periode av flere år.
Etter injeksjonen bør pasienten vente en halvtime under oppsyn av helsepersonell, og tilstanden kontrolleres før pasienten dimitteres. En mulig komplikasjon er at injeksjonen kan utløse en IgE-dominert allergisk reaksjon og derfor bør behandlingen i begynnelsen skje hos en spesialist, der det er kunnskap og ressurser for umiddelbart å kunne behandle en anafylaktisk reaksjon.
Etter besøket noteres størrelsen av en eventuell oppsvulming på injeksjonsstedet.

Behandlingsresultat

Vaksinasjonen som gir best resultat er for allergi mot pollen. Andre, som allergi mot hund, katt og husstøv, har dårligere effekt enn ved pollenallergi.
Lagtempo (sykling)

Lagtempo eller team time trial (TTT) er et sykkelritt der man på samme måte som individuelt temporitt kjører «mot klokka», men her deltar hele laget.

Lagtempo i etapperitt

Lagtempo kjøres ofte som del av større etapperitt, som for eksempel Tour de France. I etapperitt må lagtempoetappen i henhold til Det internasjonale sykkelforbundets reglement foregå i den første tredel av rittet. Vanligvis tas tiden til laget på den syklisten som kommer inn som nummer fem.
Volleyball under Stillehavslekene 1991

Volleyball under Stillehavslekene  1991. Volleyball var en av flere sporter som var med i de niende stillehavslekene som ble arrangert i Port Moresby i Papua Ny-Guinea i perioden 7. til 21. september 1991. Det var niende gangen som volleyball var med på programmet under stillehavslekene. Det var to turneringer, en for menn og en for kvinner.